केरल में कोरोना वायरस के 19,451 नए मामले सामने आए, पॉजिटिविटी रेट 13.97 प्रतिशत
देश में पिछले 24 घंटे के दौरान कोविड-19 के 38,667 नए मामले आने से संक्रमितों की संख्या 3,21,56,493 हो गई। 478 मरीजों की मौत होने से मृतक संख्या 4,30,732 हो गई है।
तिरुवनंतपुरम: केरल में शनिवार को कोरोना वायरस संक्रमण से 105 रोगियों की मौत के साथ ही मृतकों की तादाद 18,499 तक पहुंच गई। इसके अलावा 19,451 नए मामले सामने आने के बाद संक्रमितों की कुल संख्या 36,51,089 हो गई। राज्य की स्वास्थ्य मंत्री वीना जॉर्ज ने कहा कि बीते 24 घंटे में 1,39,223 नमूनों की जांच की गई और पॉजिटिविटी रेट 13.97 प्रतिशत रही। अब तक कुल 2,93,34,981 नमूनों की जांच की जा चुकी है। इस बीच, शनिवार को 19,104 लोगों के संक्रमण से उबरने के बाद ठीक हो चुके लोगों की कुल संख्या 34,72,278 हो गई है। उपचाराधीन रोगियों की कुल संख्या 1,80,240 है।वहीं, देश में पिछले 24 घंटे के दौरान कोविड-19 के 38,667 नए मामले आने से संक्रमितों की संख्या 3,21,56,493 हो गई। 478 मरीजों की मौत होने से मृतक संख्या 4,30,732 हो गई है। केंद्रीय स्वास्थ्य मंत्रालय द्वारा शनिवार को जारी आंकड़े में यह जानकारी दी गई। मंत्रालय ने बताया कि देश में लगातार 48वें दिन रोजाना के मामले 50,000 से कम आए हैं। केंद्रीय स्वास्थ्य मंत्रालय के शनिवार को सुबह आठ बजे जारी अद्यतन आंकड़ों के अनुसार उपचाराधीन मरीजों की संख्या बढ़कर 3,87,673 (कुल संक्रमितों का 1.21 प्रतिशत) हो गई है जबकि स्वस्थ होने की दर 97.45 प्रतिशत है। पिछले 24 घंटे के दौरान के उपचाराधीन रोगियों की संख्या में 2,446 की बढ़ोत्तरी हुई है। मंत्रालय ने बताया कि शुक्रवार को 22,29,798 नमूनों की जांच हुई, इसी के साथ देश में कोरोना वायरस की पहचान के लिए अब तक हुई जांच की संख्या 49,17,00,577 हो गई हैं। स्वास्थ्य मंत्रालय ने बताया कि दैनिक संक्रमण दर 1.73 प्रतिशत जबकि साप्ताहिक संक्रमण दर 2.05 प्रतिशत है। स्वास्थ्य मंत्रालय के आंकड़े के अनुसार इस बीमारी से उबरने वाले लोगों की संख्या बढ़कर 3,13,38,088 हो गयी है जबकि मृत्यु दर 1.34 प्रतिशत है। देशव्यापी टीकाकरण अभियान के तहत शनिवार सुबह तक कोविड-19 रोधी टीके की 53.61 करोड़ खुराक दी जा चुकी है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख के पार हो गए। देश में 19 दिसम्बर को ये मामले एक करोड़ के पार, चार मई को दो करोड़ के पार और 23 जून को तीन करोड़ के पार चले गए थे। ये भी पढ़ें